钦定古今图书集成/理学汇编/经籍典/第037卷 > 《跋秘阁书目》洪迈
## 钦定古今图书集成/理学汇编/经籍典/第037卷 > 《跋秘阁书目》洪迈

国初，承五季乱离之后，所在书籍，印板至少，宜其焚
荡了无孑遗。然太平兴国中，编次《御览》，引用一千六
百九十种，其纲目并载于首卷，而杂书古诗赋又不
及录。以今考之，无传者十之七八矣。则是承平百七
十年，翻不若极乱之世。姚铉以大中祥符四年集《唐
文粹》，其序有云：“况今历代坟籍，略无亡逸。”观铉所类
文集，盖亦多不存，诚为可叹。